Document ID: 31991L0383

Reference:
EUR-Lex - 31991L0383 - FI
Avis juridique important
|
31991L0383
Neuvoston direktiivi 91/383/ETY, annettu 25 päivänä kesäkuuta 1991, määräaikaisessa tai tilapäisessä työsuhteessa olevien työntekijöiden työturvallisuuden ja -terveyden parantamisen edistämistä koskevien toimenpiteiden täydentämisestä
Virallinen lehti nro L 206 , 29/07/1991 s. 0019 - 0021 Suomenk. erityispainos Alue 5 Nide 5 s. 0063  Ruotsink. erityispainos Alue 5 Nide 5 s. 0063
NEUVOSTON DIREKTIIVI,annettu 25 päivänä kesäkuuta 1991,määräaikaisessa tai tilapäisessä työsuhteessa olevien työntekijöiden työturvallisuuden ja -terveyden parantamisen edistämistä koskevien toimenpiteiden täydentämisestä (91/383/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 118 a artiklan,ottaa huomioon komission ehdotuksen(1),toimii yhdessä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäperustamissopimuksen 118 a artiklassa määrätään, että neuvosto antaa direktiivein säännökset vähimmäisvaatimuksista edistääkseen erityisesti työympäristön parantamista työntekijöiden turvallisuuden ja terveyden suojelun paremman tason takaamiseksi,direktiiveissä on kyseisen artiklan mukaisesti vältettävä säätämästä sellaisia hallinnollisia, taloudellisia ja oikeudellisia rajoituksia, jotka vaikeuttaisivat pienten tai keskisuurten yritysten perustamista taikka niiden kehitystä,sellaisten työsuhteen muotojen kuten määräaikaisen työsuhteen ja tilapäisen työsuhteen käyttö on lisääntynyt huomattavasti,tutkimuksista ilmenee, että määräaikaisessa tai tilapäisessä työsuhteessa olevat työntekijät ovat tietyillä aloilla yleensä alttiimpia työtapaturmien ja ammattitautien vaaroille kuin muut työntekijät,nämä tietyillä aloilla ilmenevät lisävaarat liittyvät osittain tiettyihin erityisiin tapoihin, joilla uudet työntekijät perehdytetään yritykseen; näitä vaaroja voidaan vähentää tarjoamalla riittävästi tietoa ja koulutusta työsuhteen alkamisesta lähtien,työterveyttä ja -turvallisuutta koskevissa direktiiveissä, varsinkin toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetussa neuvoston direktiivissä 89/391/ETY(4), on säännöksiä, joilla pyritään edistämään työntekijöiden terveyttä ja turvallisuutta yleisesti,määräaikaisessa tai tilapäisessä työsuhteessa olevien työntekijöiden erityistilanne ja tietyillä aloilla ilmenevien vaarojen erityisluonne edellyttävät erityisten lisämääräysten antamista, erityisesti niille työntekijöille, jota asia koskee, annettavien tietojen ja koulutuksen sekä heitä koskevan lääketieteellisen valvonnan osalta, jatämä direktiivi on käytännön toimenpide, joka liittyy sisämarkkinoiden sosiaalisen ulottuvuuden saavuttamiseen,ON ANTANUT TÄMÄN DIREKTIIVIN:I JAKSO SOVELTAMISALA JA TAVOITE 1 artikla SoveltamisalaTämä direktiivi koskee:1. työsuhteita, jotka perustuvat määräaikaiseen työsopimukseen, joka on tehty suoraan työnantajan ja työntekijän välillä ja jonka voimassaolon päättyminen määräytyy objektiivisin perustein, esimerkiksi: tietyn päivämäärän umpeutumisen, tietyn tehtävän loppuun saattamisen tai tietyn tapahtuman ilmaantumisen perusteella,2. tilapäisiä työsuhteita työnantajana olevan tilapäistöitä välittävän yrityksen ja työntekijän välillä, joissa jälkimmäinen on määrätty työskentelemään tämän palveluja käyttävän yrityksen tai laitoksen hyväksi ja sen valvonnassa.2 artikla Tarkoitus1. Tämän direktiivin tarkoituksena on varmistaa, että 1 artiklassa tarkoitetussa työsuhteessa oleville työntekijöille tarjotaan turvallisuuden ja terveyden suhteen sama suojelun taso kuin tuon käyttäjäyrityksen tai -laitoksen muille työntekijöille.2. Edellä 1 artiklassa tarkoitetun työsuhteen olemassaolo ei oikeuta erilaiseen kohteluun työolojen suhteen, kun on kyse turvallisuudesta ja terveyden suojelusta, erityisesti henkilökohtaisten suojavarusteiden saannista.3. Direktiiviä 89/391/ETY ja sen 16 artiklan 1 kohdassa tarkoitettuja direktiivejä sovelletaan kokonaisuudessaan työntekijöihin, jotka ovat 1 artiklassa tarkoitetuissa työsuhteissa, edellä sanotun kuitenkaan rajoittamatta tässä direktiivissä säädettyjen sitovampien tai yksityiskohtaisempien säännösten soveltamista.II JAKSO YLEISET SÄÄNNÖKSET 3 artikla Tietojen antaminen työntekijöilleJäsenvaltioiden on, tämän kuitenkaan rajoittamatta direktiivin 89/391/ETY 10 artiklan soveltamista, toteutettava tarvittavat toimenpiteet sen varmistamiseksi, että:1. ennen kuin 1 artiklassa tarkoitetussa työsuhteessa oleva työntekijä aloittaa mitään työtä, hänen palvelujaan käyttävä yritys tai laitos antaa tiedot hänelle työssä esiintyvistä vaaroista;2. näihin tietoihin:- kuuluu etenkin erityiset ammatillista pätevyyttä tai taitoja koskevat vaatimukset tai kansallisessa lainsäädännössä määritelty erityisesti vaadittava lääketieteellinen valvonta, ja- ilmaistaan selvästi mahdolliset kansallisessa lainsäädännössä määritellyt lisääntyneet erityisvaarat, joita työhön saattaa liittyä.4 artikla Työntekijöiden koulutusJäsenvaltioiden on toteutettava tarvittavat toimenpiteet sen varmistamiseksi, että jokainen työntekijä saa 3 artiklassa tarkoitetuissa tapauksissa työn erityisominaisuuksiin soveltuvaa ja riittävää koulutusta ottaen huomioon työntekijän pätevyys ja kokemus, edellä sanotun kuitenkaan rajoittamatta direktiivin 89/391/ETY 12 artiklan soveltamista.5 artikla Työntekijöiden käyttö ja työntekijöihin kohdistuva lääketieteellinen valvonta1. Jäsenvaltiot saavat kieltää 1 artiklassa tarkoitetussa työsuhteessa olevien työntekijöiden käyttämisen tiettyihin kansallisessa lainsäädännössä määriteltyihin töihin, joka olisi erityisen vaarallista heidän turvallisuudelleen tai terveydelleen, ja erityisesti tiettyihin töihin, jossa kansallisen lainsäädännön mukaan vaaditaan erityistä lääketieteellistä valvontaa.2. Jos jäsenvaltiot eivät käytä 1 kohdassa tarkoitettua mahdollisuutta, niiden on toteutettava tarvittavat toimenpiteet sen varmistamiseksi, että 1 artiklassa tarkoitetussa työsuhteessa oleville työntekijöille, joita käytetään töihin, joissa kansallisen lainsäädännön mukaan vaaditaan erityistä lääketieteellistä valvontaa, järjestetään asianmukainen erityinen lääketieteellinen valvonta, edellä sanotun kuitenkaan rajoittamatta direktiivin 89/391/ETY 14 artiklan soveltamista.3. Jäsenvaltiot saavat säätää, jatkuuko 2 kohdassa tarkoitettu erityinen asianmukainen lääketieteellinen valvonta kyseisen työntekijän työsuhteen päättymisen jälkeenkin.6 artikla Suojelu- ja ehkäisytoimintaJäsenvaltioiden on toteutettava tarvittavat toimenpiteet sen varmistamiseksi, että työntekijöille, työyksiköille tai henkilöille, joille on määrätty direktiivin 89/391/ETY 7 artiklan mukaisesti tehtäviä, jotka liittyvät työhön liittyviltä vaaroilta suojelemiseen ja niiden ehkäisemiseen, ilmoitetaan 1 artiklassa tarkoitetussa työsuhteessa olevien henkilöiden palkkaamisesta, sikäli kuin on tarpeen, jotta nämä määrätyt työntekijät, työyksiköt tai henkilöt voivat hoitaa suojelu- ja ehkäisytehtäväänsä riittävällä tavalla kaikkien yrityksen tai laitoksen työntekijöiden osalta.III JAKSO ERITYISSÄÄNNÖKSET 7 artikla Tilapäiset työsuhteet: tiedottaminenJäsenvaltioiden on toteutettava, tämän kuitenkaan rajoittamatta 3 artiklan soveltamista, tarvittavat toimenpiteet sen varmistamiseksi, että:1. ennen 1 artiklan 2 kohdassa tarkoitetussa työsuhteessa olevien työntekijöiden hankkimista käyttäjäyritys tai -laitos täsmentää välitysyritykselle muun muassa ammattipätevyyttä koskevat vaatimukset ja tehtävän työn erityisominaisuudet,2. välitysyritys saattaa kaikki nämä seikat asianomaisten työntekijöiden tietoon.Jäsenvaltiot voivat säätää, että käyttäjäyrityksen tai -laitoksen välitysyritykselle ensimmäisen alakohdan 1 alakohdan mukaisesti ilmoittamat seikat esitetään toimeksiantosopimuksessa.8 artikla Tilapäiset työsuhteet: vastuuJäsenvaltioiden on toteutettava tarvittavat toimenpiteet sen varmistamiseksi, että:1. käyttäjäyritys tai -laitos vastaa toimeksiannon ajan työskentelyolosuhteista, sanotun kuitenkaan rajoittamatta kansallisessa lainsäädännössä säädettyä tilapäistöitä välittävän yrityksen vastuuta;2. edellä 1 alakohtaa sovellettaessa työskentelyolosuhteet rajataan niihin, jotka liittyvät turvallisuuteen, hygieniaan ja terveyteen.IV JAKSO ERINÄISET SÄÄNNÖKSET 9 artikla Suotuisammat säännöksetTällä direktiivillä ei rajoiteta olemassa olevien tai myöhemmin annettavien, 1 artiklassa tarkoitetussa työsuhteessa olevien työntekijöiden turvallisuuden ja terveyden suojelun kannalta suotuisampien kansallisten tai yhteisön säännösten soveltamista.10 artikla Loppusäännökset1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1992. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niiden liitteenä on oltava viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava komissiolle tässä direktiivissä tarkoitettuja kysymyksiä koskevat kansalliset säännökset, jotka ne ovat antaneet tai antavat.3. Jäsenvaltioiden on annettava joka viides vuosi kertomus komissiolle tämän direktiivin täytäntöönpanosta ja esitettävä siinä työntekijöiden ja työnantajien näkökannat.Komissio antaa kertomuksen Euroopan parlamentille, neuvostolle, talous- ja sosiaalikomitealle sekä työturvallisuuden, työhygienian ja työterveyden neuvoa-antavalle komitealle tiedoksi.4. Komissio antaa säännöllisesti Euroopan parlamentille, neuvostolle sekä talous- ja sosiaalikomitealle kertomuksen tämän direktiivin täytäntöönpanosta ottaen asianmukaisesti huomioon 1, 2 ja 3 kohdan.11 artikla Tämä direktiivi on osoitettu kaikille jäsenvaltioille.Tehty Luxemburgissa 25 päivänä kesäkuuta 1991.Neuvoston puolestaPuheenjohtajaJ.-C. JUNCKER(1) EYVL N:o C 224, 8.9.1990, s. 4(2) Lausunto annettu 20 päivänä marraskuuta 1990 ja EYVL N:o C 158, 17.6.1991(3) EYVL N:o C 332, 31.12.1990, s. 167(4) EYVL N:o L 183, 29.6.1989, s. 1

Summary:
Tilapäisessä työsuhteessa olevien työntekijöiden työturvallisuus ja -terveys
Tilapäisessä työsuhteessa olevien työntekijöiden työturvallisuus ja -terveys
TIIVISTELMÄ ASIAKIRJASTA:
Neuvoston direktiivi 91/383/ETY, annettu 25 päivänä kesäkuuta 1991, tilapäisessä työsuhteessa olevien työntekijöiden työturvallisuuden ja -terveyden parantamista koskevien toimenpiteiden täydentämisestä
DIREKTIIVIN TARKOITUS
              
Sen tavoitteena on varmistaa, että EU-maat panevat täytäntöön lainsäädäntöä määräaikaisessa* tai tilapäisessä* työsuhteessa olevien työntekijöiden työturvallisuuden ja -terveyden suojelun parantamiseksi muiden työntekijöiden suojaa vastaavalle tasolle.
TÄRKEIMMÄT KOHDAT
              
Työntekijöiden turvallisuudesta ja terveydestä annettua neuvoston direktiiviä 89/391/ETY sovelletaan myös tilapäisessä työsuhteessa oleviin työntekijöihin*. Nykyinen direktiivi täydentää sitä seuraavasti:
Tiedot ja koulutus
Ennen työn aloittamista tilapäisessä työsuhteessa oleville työntekijöille on annettava tietoa työhön liittyvistä vaaroista ja etenkin ammatillista pätevyyttä tai taitoja koskevista erityisvaatimuksista tai erityisesti vaadittavasta lääketieteellisestä valvonnasta.
Jokaisen työntekijän olisi saatava työn erityisominaisuuksiin soveltuvaa ja riittävää koulutusta, joka on suhteutettu työntekijän pätevyyteen ja kokemukseen.
Erityinen lääketieteellinen valvonta
EU-maat saavat kieltää tilapäisessä työsuhteessa olevien työntekijöiden käyttämisen tiettyihin töihin, jotka olisivat erityisen vaarallisia heidän turvallisuudelleen tai terveydelleen tai vaatisivat erityistä lääketieteellistä valvontaa. Jos tilapäisessä työsuhteessa olevia työntekijöitä käytetään tällaisiin töihin, työnantajan on järjestettävä asianmukainen lääketieteellinen valvonta, joka voi tarvittaessa jatkua kyseisen työntekijän työsuhteen päättymisen jälkeenkin.
Terveys- ja turvallisuuspalvelut
Käyttäjäyrityksen terveys- ja turvallisuuspalveluille on ilmoitettava tilapäisessä työsuhteessa olevien työntekijöiden palkkaamisesta.
Välitysyritykset ja työvoimatoimistot
Jos tilapäisiä työntekijöitä palkataan työvoimatoimiston tai muun välitysyrityksen kautta, välitysyritykselle on täsmennettävä ammattipätevyyttä koskevat vaatimukset ja työn erityisominaisuudet, ja nämä tiedot on välitettävä edelleen työntekijöille, joita asia koskee. Tiedot voidaan esittää osana toimeksiantosopimusta.
Käyttäjäyritys on kuitenkin vastuussa työskentelyolosuhteiden turvallisuus-, hygienia- ja terveysnäkökohdista.
EU-maiden velvollisuudet
EU-maiden on annettava joka viides vuosi Euroopan komissiolle kertomus direktiivin täytäntöönpanosta ja esitettävä siinä työntekijöiden ja työnantajien näkökannat.
MISTÄ ALKAEN DIREKTIIVIÄ SOVELLETAAN?
              
Sitä on sovellettu 15. heinäkuuta 1991 alkaen. EU-maiden oli saatettava se osaksi kansallista lainsäädäntöä viimeistään 31. joulukuuta 1992.
TAUSTAA
              
Lisätietoja:
Työskentelyolosuhteet – määräaikaisessa tai tilapäisessä työsuhteessa olevien työntekijöiden turvallisuus ja terveys Euroopan komission verkkosivustolla
Direktiivi 91/383/ETY – määräaikaisessa tai tilapäisessä työsuhteessa olevat työntekijät Euroopan työterveys- ja työturvallisuusviraston verkkosivustolla
Tiivistelmä toimenpiteistä työntekijöiden turvallisuuden ja terveyden parantamisen edistämiseksi työssä annetusta neuvoston direktiivistä 89/391/ETY.
* KESKEISET TERMIT
              
Tilapäinen työsopimus: työsopimus, joka tehdään tilapäistyövoimaa välittävän yrityksen ja työntekijän välillä tietyn tehtävän suorittamiseksi käyttäjäyrityksessä sen valvonnan alaisena.
Määräaikainen työsopimus: työsopimus, joka tehdään suoraan työnantajan ja työntekijän välillä tietyksi ajanjaksoksi tai tietyn tehtävän suorittamiseksi.
Tilapäisessä työsuhteessa oleva työntekijä: termi, jota käytetään tässä tiivistelmässä selkeyden vuoksi sekä tilapäisen että määräaikaisen työsopimuksen alaisina työskentelevistä työntekijöistä.
ASIAKIRJA
            
Neuvoston direktiivi91/383/ETY, annettu 25 päivänä kesäkuuta 1991 määräaikaisessa tai tilapäisessä työsuhteessa olevien työntekijöiden työturvallisuuden ja -terveyden parantamisen edistämistä koskevien toimenpiteiden täydentämisestä (EYVL L 206, 29.7.1991, s. 19–21)
Direktiiviin 91/383/ETY tehdyt peräkkäiset muutokset on sisällytetty perussäädökseen. Konsolidoitu toisinto on tarkoitettu ainoastaan dokumentointitarkoituksiin.
MUUT ASIAAN LIITTYVÄT ASIAKIRJAT
            
Neuvoston direktiivi89/391/ETY, annettu 12 päivänä kesäkuuta 1989 toimenpiteistä työntekijöiden turvallisuuden ja terveyden parantamisen edistämiseksi työssä (EYVL L 183, 29.6.1989, s. 1–8).
Ks. konsolidoitu toisinto.
Viimeisin päivitys: 01.12.2016